Document ID: 32008D0817

KOMISIJAS LĒMUMS
(2008. gada 22. oktobris),
ar ko groza Lēmumu 2007/777/EK attiecībā uz dažu gaļas produktu importu Kopienā no Jaunkaledonijas
(izziņots ar dokumenta numuru K(2008) 6050)
(Dokuments attiecas uz EEZ)
(2008/817/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un ievešanu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un - attiecībā uz slimību izraisītājiem - īpašos Kopienas noteikumos, kuri minēti Direktīvā 90/425/EEK (1), un jo īpaši tās 10. panta 2. punkta a) apakšpunktu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), un jo īpaši tās 8. panta ievadfrāzi, 8. panta 1. punkta pirmo daļu un 4. punktu,
tā kā:
(1)
Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (3), paredzēti noteikumi dažu tādu gaļas produktu sūtījumu importam Kopienā, kas paredzēti lietošanai pārtikā. Minētā lēmuma II pielikuma 2. daļā uzskaitītas tās trešās valstis un trešo valstu daļas, no kurām jāatļauj gaļas produktu imports. Ar šo lēmumu arī izveidoti sertifikātu paraugi un izstrādāti šiem produktiem veicamās apstrādes noteikumi.
(2)
Jaunkaledonija ir pieprasījusi atļauju importēt Kopienā gaļas produktus, kas izgatavoti no mājas liellopu un dažu medījumdzīvnieku gaļas un šo dzīvnieku dažām daļām.
(3)
Komisija Jaunkaledonijā veica revīziju, kura pierādīja, ka šīs trešās valsts kompetentā veterinārā iestāde garantē pietiekamu atbilstību Kopienas tiesību aktiem saskaņā ar Direktīvas 2002/99/EK 8. panta 1. punktu.
(4)
Tāpēc ir lietderīgi atļaut no Jaunkaledonijas importēt Kopienā gaļas produktus, kas izgatavoti no mājas liellopu un dažu medījumdzīvnieku gaļas un šo dzīvnieku dažām daļām, un dzīvnieku veselības iemeslu dēļ šie produkti ir bijuši pakļauti nespecifiskai apstrādei, kā noteikts Lēmuma 2007/777/EK II pielikuma 4. daļā.
(5)
Tādēļ attiecīgi jāgroza Lēmums 2007/777/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/777/EK II pielikuma 2. daļu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2008. gada 22. oktobrī

Labels: 17
5
0
3
6
18